**RAPORT**

**ASISTENȚA SOCIALĂ(concedii medicale)– semestrul I 2023**

Gestionarea modului în care sunt eliberate concediile medicale de către medicii prescriptori, înregistrarea solicitărilor de rambursare a concediilor medicale, verificarea, determinarea neconformităților și transmiterea acestora către angajatori pentru corectare și în final plata contravalorii concediilor medicale corecte, care se înscriu în condiționalitățile legislative, reprezintă o activitate importantă a Casei de Asigurări de Sănătate Arad.

Dreptul la concediile şi indemnizaţiile de asigurări sociale de sănătate al **persoanelor asigurate**, este condiţionat de plata contribuţiei asiguratorii pentru muncă, destinată suportării acestor indemnizaţii, reglementată prin Codul fiscal. În ceea ce privește **persoanele fizice** care încheie contract în acest scop, dreptul la concediile şi indemnizaţiile de asigurări sociale de sănătate este condiţionat de plata unei contribuţii în cotă de 1%, aplicată asupra venitului lunar ales înscris în contractul de asigurare, care se face venit la bugetul FNUASS.

 De asemenea, este obligatorie îndeplinirea cumulativă a următoarelor condiţii:
  a) stagiul minim de cotizare care este de **6 luni realizate în ultimele 12 luni** anterioare lunii pentru care se acordă concediul medical.

 b) să prezinte adeverinţa de la plătitorul de indemnizaţii din care să reiasă numărul de zile de concediu de incapacitate temporară de muncă avute în ultimele 12 luni, cu excepţia urgenţelor medico-chirurgicale sau a bolilor infectocontagioase din grupa A;

 Indemnizaţiile pot fi **solicitate** pe baza actelor justificative, **în termen de 90 de zile** de la data de la care persoanele fizice, precum şi plătitorii, erau în drept să le solicite de la casa de asigurări de sănătate la care aparțin.
 Informații suplimentare se găsesc pe site-ul [www.casar@casar.ro](http://www.casar@casar.ro) la secțiunea concedii medicale.

**I*.IndemnizaȚii concedii medicale angajatori la 30.06.2023***

Pentru un tablou complet prezentăm mai jos o situație comparativă privind numărul de concedii medicale transmise de angajatori la CAS Arad în semestrul I 2023 și aceeași perioadă din 2022.Situația este detaliată pe tipurile de concedii medicale care se acordă în funcție de indemnizație.

|  |  |  |
| --- | --- | --- |
| **Tip concediu medical** | **Nr.CM 30.06.2022** | **Nr.CM 30.06.2023** |
| -incapacitate temporară de muncă | 104.198 |  72.953 |
| -sarcină și lăuzie |  5.675 |  4.036 |
| -îngrijire copil bolnav |  3.961 |  3.326 |
| -risc maternal |  2.503 |  1.572 |
| -prevenire îmbolnăvire |  8.312 |  582 |
| TOTAL | 124.649 |  82.469 |

 Totalul zilelor de prestații sociale suportate din fondul asigurărilor de sănătate, aferente concediilor medicale este **362.223**, la 30.06.2023, față de **564.179** zile la data de 30.06.2022.

 Analizând situația se constată o **scădere** de **1,51 ori** a numărului de certificate depuse de angajatori la 30.06.2023. Cea mai mare scădere se observă la concediile care se acordă pentru prevenirea îmbolnăvirilor , de 14,28 ori , acest fapt fiind explicat prin aceea că diagnosticele principale privind bolile generate de COVID-19 au cunoscut o scădere foarte mare în primul semestru al anului 2023, deci efectele pandemiei au început să dispară.

În acest context constatăm, ca și implicită și o scădere de **1,55 ori** a numărului de zile prestații suportate din fond, față de 30.06.2022.

  În primul semestru 2023, un numar de **520** certificate de concediu medical au fost acordate pentru boli generate de COVID-19, - cod indemnizație 51- boală infecto-contagioasa pentru care s-a instituit izolarea, totalizand 1.325 zile acordate. Suma achitată cumulat angajatorilor pentru certificate cu referire COVID-19 este in valoare de **2.252,29 mii lei**.

 Comparativ în aceeași perioadă a anului 2022, un numar de **6.876** certificate de concediu medical au fost acordate pentru COVID-19, de catre furnizorii de servicii medicale in contract cu CAS Arad din care :

 1.787 - cod indemnizație 07 carantină

 5.089 - cod indemnizație 51 boală infecto-contagioasă pentru care s-a instituit izolarea

 Suma achitata angajatorilor pentru certificate cu referire COVID-19 la 30.06.2022 este in valoare de **12.744,29 mii lei**.

 Analizând se constată o scădere de aproape 10 ori a numărului de certificate COVID-19 cod 51, de la 5.089 la 520, cât și o **scădere** de **5,65 ori** a sumelor achitate, de la 12.744,29 mii lei la 2.252,29 mii lei.

 Și valoarea sumelor achitate către angajatori se păstrează în același trend de scădere în I semestru 2023, față de în I semestru 2022, de 1,88 ori, conform datelor de mai jos :

|  |  |  |
| --- | --- | --- |
| **Asistență socială** | **Plăți 30.06.2022** | **Plăți 30.06.2023** |
| TOTAL-mii lei | 80.498 | 42.846 |
| Din care: mii lei |  |  |
| -pentru boli | 55.449 | 27.886 |
| -pentru familie | 25.049 | 14.960 |

**II*. Persoane fizice cu contract la 30.06 2023***

|  |  |  |
| --- | --- | --- |
| **indicator** | **30.06.2022** | **30.06.2023** |
| -nr. contracte |  171 |  269 |
| -contribuție încasată- mii lei | 122,82  | 232,80  |
|  |  |  |

 Numărul persoanelor fizice care au încheiat contracte pentru concedii medicale și indemnizații de asigurări sociale de sănătate aproape s-a dublat pe durata primului semestru 2023, față de aceeași perioadă a anului 2022, crescând de 1,57 ori, numărul zilelor de concretizate în concedii medicale a crescut în aceeași perioadă de 1,3 ori, iar suma încasată din contribuția pentru concedii si indemnizații de asigurări sociale de sănătate a crescut de 1,9 ori .

|  |  |  |
| --- | --- | --- |
| **indicator**  | **30.06.2022** | **30.06.2023** |
| -nr. certificate de concedii medicale |  268 |  326 |
| -nr.zile prestații suportate din FNUASS | 3.467 | 4.537 |
|  |  |  |

|  |  |  |
| --- | --- | --- |
| **Asistență socială** | **Pălți****30.06.2022** | **Plăți****30.06.2023** |
| - în caz de **boli *mii lei*** |  616,10 |  500,96 |
| - pentru **familie *mii lei*** | 1.095,05 | 2.746,78 |
| TOTAL ***mii lei*** | 1.708,15 | 3.247,74 |

 Analizând cifrele de mai sus, pentru persoanele fizice, constatăm o **creștere** semnificativă de 2**,5 ori** a sumelor achitate pentru concedii si indemnizatii privind asistența socială pentru familie, față de aceeași perioadă a anului trecut, în timp ce la asistența socială în caz de boli,suma a scăzut de 1,22 ori.

*Modificări legislative în semestrul I 2023* :

-OUG nr.10 din martie 2023 aduce o modificare a OUG nr.158 din 2005 care se concretizează în faptul că :
 *Venitul înscris în contractul de asigurare( personae fizice) este venitul lunar sau, după caz, media lunară a venitului înscris în declaraţia fiscală depusă în vederea plăţii contribuţiei de asigurări sociale de sănătate, care nu poate fi mai mic decât valoarea unui salariu de bază minim brut pe ţară garantat în plată, stabilit potrivit legii, şi nu poate depăşi valoarea a de 3 ori a acestuia.*

 *Contractele de asigurare pentru concedii şi indemnizaţii de asigurări sociale de sănătate încheiate cu CAS de către persoanele fizice (contracte în derulare) care au venitul lunar asigurat mai mare decât venitul înscris în declaraţia fiscală depusă în vederea plăţii contribuţiei de asigurări sociale de sănătate sau, după caz, mai mare decât valoarea a 3 salarii de bază minime brute pe ţară, pentru contractele de asigurare pentru concedii şi indemnizaţii de maternitate, se modifică prin acte adiţionale până la data de 1 a lunii următoare celei în care se împlinesc 60 de zile de la data publicării în Monitorul Oficial*.(luna iunie 2023)

 *Legislație*:

*- OUG nr. 158 din 2005 privind concediile şi indemnizaţiile de asigurări sociale de sănătate, cu modificările și completările ulterioare;*

*-ORDIN nr. 15 din 2018 pentru aprobarea**Normelor de aplicare a prevederilor OUG nr. 158/2005 privind concediile şi indemnizaţiile de asigurări sociale de sănătate, cu modificările și completările ulterioare.*